România se numără printre primele țări din lume vorbitoare de limba engleză. O arată o hartă care evaluează cât de bine înțeleg și se exprimă în engleză locuitorii din țarile lumii.

FOTO: Shutterstock

Prima în top este Olanda, care a urcat de pe al doilea loc, în 2014, pe primul, în 2015. Al doilea loc este ocupat de Danemarca, urmată de Suedia (care ocupa primul loc anul trecut), Norvegia, Finlanda, Singapore și Luxemburg.

O surpriză o reprezintă România, care ocupă locul 16 în Europa, peste state precum Franța, Spania, Italia sau Grecia, și locul 20 în lume.

Țările care au obținut cel mai mic punctaj sunt El Salvador, Oman, Kuweit, Mongolia, Algeria, Arabia Saudită, Cambodgia, Laos, Libia și Irak.

Topul realizat de Education First arată că engleza este vorbită cel mai bine de tinerii cu vârste cuprinse între 18 și 25 de ani, iar femeile vorbesc mai bine engleza decât bărbații, în aproape toate țările, dar și în raport cu grupa de vârstă din care fac parte.

Iată cum arată top 20 al țărilor care vorbesc cel mai bine engleza, la nivel mondial:

Olanda

Danemarca

Suedia

Norvegia

Finlanda

Singapore

Luxemburg

Austria

Germania

Polonia

Belgia

Malaezia

Filipine

Elveția

Portugalia

Cehia

Serbia

Ungaria

Argentina

România

Europa

Asia

Nordul Africii și Orientul Mijlociu

America Latină